《题画竹》
明代·李叔玉

君家碧疏见清影，别是一段淇园秋。何人笔底得天趣，云是东吴夏瑞州。

瑞州胸中竹如箦，一枝一叶良可惜。却笑萧郎技痒时，手战眼昏头雪白。

兴来雷从地中出，万箨须臾起苍壁。翩迁彩凤羽欲堕，偃蹇青虬势安敌。

仙郎何以得此幅，邀我题诗记真迹。醉后操觚一挥洒，不让王维有声画。

公馀坐对夜深时，明月清风不论价。

作者简介：（1408年－？），字叔玉，福建福州府长乐县人，军籍。明朝政治人物。进士出身。正统九年，福建甲子乡试中举。正统十年，登乙丑科会试中进士，授惠州府知府。曾祖父李克广。祖父李伯敬。父亲李运。